Katie Holmes blir Broadway-stjerne
Den tidligere «Dawsons Creek»-stjernen er klar for å gjøre comeback i arbeidslivet. I tillegg til at hun skal være klar for en ny filmrolle, skal hun også spille i komedien «Dead Accounts» på Broadway. Det skriver både Hollywood Reporter og Washinton Times. Det blir den første skuespillerjobben Katie tar etter bruddet med Tom Cruise. Komedien er i regi av «Hairspray»-regissøren Jack O'Brien. Showet skal gå åtte ganger i uken, og dermed er Katie hundre prosent tilbake i arbeidslivet, og vel så det. Samme høst skal hun nemlig også være klar for å begynne innspillingen av filmen «Molly», hvor hun spiller en alenemamma i New York. Holmes har også vært med på å skrive manuset til filmen. Holmes skal også vise sin egen kleskolleksjon under den prestisjetunge moteuka i New York for første gang og ikke minst skal hun være med i en episode av designerkonkurransen «Project Runway». minMote: Katie Holmes klar for moteuken i New York At Holmes har tatt seg jobb på Broadway betyr kanskje også at hun planlegger å bli i New York. Hun har holdt til i verdensmetropolen siden skilsmissen, og hennes seks år gamle datter Suri har begynt på skole der. Det blir imidlertid ikke første gang Katie Holmes står på en Broadway-scene. Holmes debuterte på Boroadway i 2008 i stykket «All my sons». For de fleste er likevel Holmes mest kjent som den uskyldige og litt naive Joey i «Dawsons Creek» og som Rachel Dawes i «Batman Begins».
Denne høsten skal nyskilte Katie Holmes (33) stå på scenen i Broadway-komedien «Dead Accounts».